Jojie Gigil

Jojie Gigil ialah sebuah siri drama televisyen Malaysia 2017 arahan Zul Huzaimy Marzuki, di bintangi oleh Ben Amir, dan Elvina Mohamad, Syafnida Shuhaimi. Siri ini memulakan tayangan di Slot Dahlia TV3 12 Ogos 2017 mengantikan Encik Suami Mat Salih Celup.  Drama Jojie Gigil. MyInfoTaip. Dicapai 17 Ogos 2021 .

 Sinopsis 
Mengisahkan seorang gadis bernama Jojie (Elvina Mohamad) yang merupakan anak perempuan kepada Kak Joyah (Raja Azura), seorang janda cantik dan popular dalam kalangan penduduk kawasan rumah mereka. Meskipun Kak Joyah digemari orang ramai, tetapi anaknya Jojie kerap dibuli oleh pelajar-pelajar lain di kolej kerana mempunyai cara pemakaian yang agak pelik.

Kak Joyah tidak peduli tentang persepsi orang lain terhadap Jojie dan dia menyayangi puterinya itu bagai menatang minyak yang penuh. Pada suatu hari, Jojie dan sahabat baiknya telah pergi berkelah di sebuah kawasan air terjun. Rupa-rupanya, buah hati Jojie iaitu Adam (Ben Amir) dah rakannya turut berkelah di tempat yang sama!

Adam cuba menyakat Jojie namun gurauannya itu bertukar menjadi tragedi apabila Jojie terjatuh ke dalam sungai dan dibawa pergi oleh arus yang deras. Kepala Jojie terhentak pada sebuah batu besar dan menyebabkannya tidak sedarkan diri.

Peristiwa hampir mati lemas itu telah menyebabkan Jojie menjadi lebih aneh. Kadang-kala, Jojie akan berkhayal dan menggigil secara tiba-tiba ketika melakukan sesuatu perkara. Sebenarnya, Jojie dikurniakan kebolehan untuk melihat perkara yang akan berlaku.

Pada mulanya, ibu dan rakan-rakan Jojie sendiri tidak percaya tentang kelebihan yang dimiliki Jojie ini. Mereka sangkakan Jojie telah diganggu oleh makhluk halus. Akan tetapi, Jojie bersifat positif dan tidak menganggap kebolehan unik ini sebagai suatu beban, malahan dia ingin menggunakan ia untuk membantu orang lain mengelak daripada ditimpa kemalangan.

Mampukah Jojie menjadi ‘superhero’ kesayangan orang ramai? 
 Pelakon 
Pelakon utama
 Elvina Mohamad sebagai Jojie
 Ben Amir sebagai Adam
 Syafnida Shuhaimi sebagai Lorna
Pelakon pembantu
 Syaffiq Sahli sebagai Jamil
 Raja Azura sebagai Joyah
 Zaidi Omar sebagai Dato Shaari
 Chomel Fana sebagai Onie
 Fana Azizan sebagai Rina
 Ross Hassan sebagai Sam
 Muhd Izwan sebagai Azman
 Leyla Krisya sebagai Rohana
 Duerra Mitilda sebagai Manis
 Indah Emeerlda sebagai Tara

 Runut Bunyi 
 Cahaya - Eyza Bahra
 Iya Iya - Eleena Harris
 Jangan Kejutkan Aku - Azren Albakri

 Rujukan 

Kategori:Drama Melayu
Kategori:Rancangan TV3